lflage/wiki-talks huggingface dataset:
Eztabaida:Amaiurko gaztelua

message: Kaixo!
Artikulu honetan monumentuari buruzko hainbat xehetasun ematen dira, baita ere 1931an dinamitatu egin zutela Estatutuaren eztabaidaren testuinguruan (ziurrenik horrekin lotuta). Baina e da kontatzen monumentu hau Rodeznokokonteak finantzatu zuela, hain zuzen ere baita ere autonomiaren inguruko eztabaida batean izan zelarik. Eztabaida horrek -eta baliz jeltzaleekin alintza egitearen komenientziak- Alderdi Karlista ideologikoki zatitu zuen (1922an, Nafarroako Foru Aldundian, karlistek eta jeltzaleek instituzio hau gobernatzeko akordio bat egin zuten). Momentu horretan Tomas Rodriguez Arevalo sektore pro-autonomistan kokatzen zen, eta horren testuinguruan finantzatu zuen monumentu hau.
Badakit ez dela oso atsegina orain euskal abertzaletasunaren ikur bilakatu den monumentu bat gerora hain paper beltza jokatu duen pertsonak finantzatu izana, baina hala da, eta dena kontatu behar da. Horren inguruan ikertu beharra dago.
--Draza Mihailovitx (eztabaida) 00:09, 4 ekaina 2019 (CEST)
thread_title:  Rodeznoko kontea eta monumentuaren finantzaketa
Eztabaida:Volgako atoilariak

message: Nik orain arte batelariak hitza entzun dut. Eta artikulu bat dugu honi buruz: Volgako batelarien abestia - Theklan ·  ·  00:01, 19 ekaina 2019 (CEST)
Bai, eta gainera blog bat egon zen izen horrekin, https://eibar.org/blogak/volga zeinean margoa agertzen zen. --Luistxo (eztabaida) 09:04, 19 ekaina 2019 (CEST)
thread_title:  Atoilariak edo batelariak
Eztabaida:Disko protoplanetario

message: Kaixo  eta , artikuluaren sortzailea eta azken editorea zaretenez hurrenez hurren, artikulu hau Wikidata itemean behar bezala lorturik ez dagoela esan nahi dizuet. Wikidata itemean sartuz gero, euskarazko artikulua baino ez da ageri eta badira beste hainbat hizkuntza gai berdinari buruzko artikuluak dituztenak. Artikulua behar bezala lotzea garrantzizkoa dela uste dut, baina nik ez dakit nola konpondu arazotxoa, horregatik deitu zaituztet. Ea konpontzerik baduzuen. Mila esker. Xabi22 (eztabaida) 11:04, 25 ekaina 2019 (CEST)
replies: text: Konponduta! Hurrengo baterako, nahi baduzu, hau erabili dezakezu. - Theklan ·  ·  11:58, 25 ekaina 2019 (CEST)
thread_title:  Wikidata itema
Eztabaida:1960ko ekaineko DRILen atentatuak

message: Kaixo ! Espainiako Gobernuak iradoki zuela kendu dut, ez baita iturrian hori adierazten eta argi baitago (beste iturri batzuetan aipatuta) iradoki ez, baizik eta hori baieztatu zuela maila desberdinetako bozeramaileek hala adierazita. -Iñaki LL (eztabaida) 19:41, 3 uztaila 2019 (CEST) 
replies: text: :::Pone en el artículo que el "ABC" señaló al DRIL 2 años después (el 4-12-1962, para ser exactos). Ese dato es de "Berria". Dejaré al margen una críptica referencia del "ABC" al DRIL en los días siguientes a la bomba del 27-6-60 en Amara, pero me gustaría indicar que el "ABC" en realidad ya atribuyó esas bombas al DRIL 7 meses después de los atentados (el 28-1-61), y que el 10-2-61 casi todos los periódicos españoles (....incluido el "Diario Vasco" en su página 1:Galvao reconoce haber tenido una participación directa en los actos terroristas de 1960 en Madrid, Barcelona y San Sebastián) publicaron la segunda reivindicación del DRIL.
replies: text: :::::"http://hemeroteca.sevilla.abc.es/nav/Navigate.exe/hemeroteca/sevilla/abc.sevilla/1961/01/28/022.html"
replies: text: :::::
thread_title: "iradoki zuen"
Atari eztabaida:Hezkuntza/Lehiaketak/2019/07

message: Nahi barik, bi kategoria berdin sortu ditut: Kategoria:Sobietar Batasuna Bigarren Mundu Gerran ‎eta Kategoria:Bigarren Mundu Gerra Sobietar Batasunean. Barkatu, batzuetan nahasten naiz kategoriekin, eta ez dakit nola ezabatu edo bateratu. Puntu penalizazio bat ere mereziko nuke, bide batez. --Luistxo (eztabaida) 21:14, 5 uztaila 2019 (CEST)
replies: text: Aupa  Bietatik zein da ezabatu nahi duzuna? -Lainobeltz (eztabaida) 21:45, 5 uztaila 2019 (CEST)
replies: text: :Eskerrik asko, bigarrena da ezabatzekoa, mesedez. --Luistxo (eztabaida) 10:25, 6 uztaila 2019 (CEST)
replies: text: ::   Hori bai, ez duzu puntu penalizazioa lortu ;) -Lainobeltz (eztabaida) 21:07, 11 uztaila 2019 (CEST)
thread_title:  Bi kategoria berdin
Eztabaida:Bedan

message: "Gubila" eta "bedana/berana" (bec d'ane) ez dira sinonimoak, tresna desberdinak baino: lehena, puntaduna (buril, espainolez); bigarrena, zizel akanalatua (bedano, espainolez).
Hiztegi teknikoetan argi ikusten da aldea:
Bedan 
Eibar http://www.eibarko-euskara.eus/node/1471
Bergara http://bergarakoeuskara.eus/node/159958
Gubil 
http://www.eibarko-euskara.eus/node/3458
Frantsesezko wikipedian ere ongi bereiztuak daude:
https://fr.wikipedia.org/wiki/B%C3%A9dane
https://fr.wikipedia.org/wiki/Burin
Nire asmoa gubil > beran desbideraketa desegitea da, artikulu desberdin bi garatuz. Ongi?
--Txikillana (eztabaida) 08:55, 10 uztaila 2019 (CEST)
replies: text: Oso zuzenketa egokia, Txikillana. Lehendik zegoen artikulua zegokion tokira eraman dut; orain, «Beran» artikulua sortzeko aukera duzu. «Gubil» artikuluan egin beharrekoa dela ikusten duzun beste edozein zuzenketa, egin lasai. --Xabier Armendaritz  2019-07-10, 07:16 (UTC)
thread_title:  gubil / bedan
Eztabaida:Musikaren historia

message: Artikuluaren zati handi batean mendebaldeko musika lantzen da, baina musikaren historia gaia gehiago bilatzen da eta hau oinarritzat har daiteke gero zabaltzeko. Izenburua aldatu diot. - Theklan ·  ·  19:04, 12 uztaila 2019 (CEST)
thread_title:  Mendebaldekoa baino, musikaren historia jarri
Eztabaida:Polentzi Markiegi

message: Bai  lagunak dioen bezala, batu behar da artikulu harekin. Nik sortu dut Polentzi bilatu nituen izenak Polentzi edo Florencio baitziren, pertsonaiak bizitzan erabilitakoak: Florentzio euskaratze modernoagoa bat da, nolabait esatearren, ez Polentzik berak erabilia. Eta Deban duen eskultura oroigarrian ere Polentzi Markiegi ageri da. Hortaz, pertsonaia bera da. Datu biografiko gehixeago baditut eskura eta bat egingo dut artikuluekin, eta saiatuko naiz baita ere Wikidatarekin. Edozelan ere, ondo legoke orri honi dagozkion puntuak ezabatzea udako lehiaketako puntuaketatik (nire kontutik). --Luistxo (eztabaida) 14:22, 22 uztaila 2019 (CEST)
Artikulu bateraketa egin dut, baina Wikidatakoen bateraketarekin ez dut asmatzen. --Luistxo (eztabaida) 09:44, 23 uztaila 2019 (CEST)
thread_title:  Polentzi eta Florentzio bat dira
Eztabaida:Kredo

message: Agian hemen azaldu beharko da Erdi Aroan Erroman "Filioque" -hots, "eta semea", edo esandia "eta semearengandik"- hitza sartu izanak ortodoxoen eta katolikoen arteko zisma ekarri zuela. ortodoxoek ez dute hitz hoori onartzen, Hirutasunaren esentziaren apurketa gisa dutelako. --Draza Mihailovitx (eztabaida) 23:22, 26 uztaila 2019 (CEST)
thread_title:  Kredo ortodoxoa eta filioque hitza
Txantiloi eztabaida:Euskara aurkibidea

message: Pidginak eta pagadolektoak ezarri da txantiloian. Baina zer dira pagadolektoak? (Bilatu dut eta ez dut ezer topatu). Gorkaazk (eztabaida) 16:24, 9 abuztua 2019 (CEST)
replies: text: Nik uste «Pidginak eta kreolerak» izenburua izan beharko lukeela atal horrek. --Xabier Armendaritz  2019-08-09, 21:20 (UTC)
thread_title:  Pagadolektoak
Eztabaida:Tierras Altas (Soria)

message: Eskerrik asko  artikulu hau eta bertako informazioa eta irudiak osatzeagatik. Akaso eskualdearen informazio geografikoa eta orokorra bada artikulu baterako gaia (noski), baina apartekoa behar luke akaso Soriako baskoien presentziak edo Soriako aitzineuskarak, aipamena utziz eskualdekoan, jakina. Izan daiteke, nire aburuz, artikulu beregaina (Soriako aitzineuskara ?) edo epigrafe berri bat Euskararen jatorria artikuluan oraingo 1.3 eta 1.4 atalen tartean... --Luistxo (eztabaida) 09:33, 20 abuztua 2019 (CEST)
replies: text: Egin dut aldaketa, erantzun faltaren ondoren. --Luistxo (eztabaida) 11:55, 4 urria 2019 (CEST)
thread_title:  Eskualdea eta euskararen presentzia
Eztabaida:Enrique Maya

message: Harrigarria da ze info gutxi dagoen idatzia euskarazko Wikipedian Euskal Herriko hiriburuko oraingo alkatearen gainean. Dagoen gutxia ere, eguneratu gabe dago, 2019ko udal hauteskundeen ondotik berriz hautatu baitute alkate Enrique Maia. 
replies: text: Euskal Wikipedian aritzen garen boluntariook ez gara denera iristen, eta ez dakigu gai guztiei buruz. Gustura hartuko genuke zure laguntza... Ekin lanari, zure esku dago artikulua hobetzea eta osatzea. --Xabier Armendaritz  2019-08-21, 09:05 (UTC)
thread_title:  Euskal Herriko hiriburuko alkateaz info gutxiegi
Eztabaida:Brexit

message: Brexit artikuluak hona desbideratzen du. Baina nik uste dut termino zehatz, historiko eta nazioartekoa, eta are euskara normalekoa, Brexit dela. Inork emango dio buelta desbideraketei ados egonez gero? --Luistxo (eztabaida) 16:58, 28 abuztua 2019 (CEST)
replies: text: Neuk ere berbera pentsatzen dut. Mugituko dut. - Theklan ·  ·  19:03, 30 iraila 2019 (CEST)
thread_title:  Izenburu laburra hobeto, ezta?
Eztabaida:Autrigoi

message: Uxama Barca toponimoa Uxama Ibarca gisa ere ageri da, baita ibarcensis gentilizioa ere, eta Ibarca / Ibarka horrek euskararen erroa ageriago uzten du. Besteak beste, 1999an argitaratutako Espainiako Boletin de la Real Academia de la Historia. TOMO CXCVI. NUMERO III. ("uxama+ibarca"&source=bl&ots=FPe-ZCaoTF&sig=ACfU3U1Q3gmM_Tpf7jsrPm_ndYoQ1G_6pQ&hl=en&sa=X&ved=2ahUKEwjRssiXnqrkAhVLsKQKHcMfCqUQ6AEwBXoECAQQAQ#v=onepage&q="uxama%20ibarca"&f=false Boletin de la Real Academia de la Historia. TOMO CXCVI. NUMERO III)  argitalpenean ikus dezakegu hori.
Kondaira.net webguneak honela azaltzen du Uxama Ibarka toponimo hibridoa: "Uxama Ibarca es un topónimo latino de origen vasco-céltico con significado de "la zona más alta de la vega", que comprende la palabra celta uxama ("lo más alto"), la palabra vasca ibar ("vega") y el sufijo toponímico latino -ica que aparece en abundantes topónimos adaptados al latín o de origen latino como Asturica (Astorga) o Cernica (Gernika). ".
thread_title:  Uxama Ibarca gisa ere ageri da Uxama Barca
Eztabaida:Arrain-hezur (lauzadura)

message: Apainduretan eta eraikuntza-teknikan arrain-hezur eta zigi-zaga bereiztu behar dira. Arrain-hezur teknikak eta apaindurak arrain-hezurduraren antza dutelako esaten da. Lur-zoruan apaindura modura erabiltzen da, baina eraikuntza-teknika modura harresiak egiteko. Bereziki erromatarren garaietan eta Erdi Aroan erabili zen teknika hori, eta hortik datorkio latinezko izena: opus spicatum. Murruen oinarrian edo lur azpian erabiltzen zenean, ura horma igarotzen uzteko egiten zen. 88.9.191.86 21:07, 12 otsaila 2023 (CET)
replies: text: Gai al zara bi kontzeptuak bereizi eta artikulu bana sortzeko? Theklan (eztabaida) 21:09, 12 otsaila 2023 (CET)
thread_title:  Arrain-hezur eta zigi-zaga
Eztabaida:Equus vemagensis

message: Definizio taxonomikoen arabera Equus ferus przewalski eta Equus przewalskii gauza berbera dira. Bigarrenaren inguruko artikulua badugu, eta justifikatu beharko litzateke zergatik behar dugun izaki berberarentzako beste bat. - Theklan ·  ·  08:44, 3 iraila 2019 (CEST)
Apur bat korapilatsua da gaia. Equus przewalski gaur egun geratzen diren Mongoliako zaldi basatiak dira, eta Equus ferus przewalski berriz , egile batzuen arabera, duela milaka urte Eurasian bizi zen basazaldia izan zen. Hainbat labar-artean agertzen dena. Aurrenekoaren antzekoa zen, baina ez berbera. Denak ez dira ados jartzen honen inguruan. Gainera azken ikerketa genetikoek zalantzan jartzen dute Equus przewalski benetako zaldi basatia dela eta basatutako abereen ondorengoak direla diote, hori bai, duela milaka urte. Beraz, agian ha da artikuloan ondo azaldu beharko informazioa. Saiatuko naiz ea nola geratzen den eta orduan erabaki bat hartu.--Gorritxiki 10:36, 26 iraila 2019 (CEST)
thread_title:  ''Equus przewalski''ren sinonimoa
Eztabaida:Kaxubiera

message: Egun on,
Orri honetako "Erreferentziak" atalean agertzen den "2. ↑ UNESCO etxea- Munduko hizkuntzen amarauna, Kashubiera." erreferentziari dagokion esteka http://www.amarauna-languages.com/orokorra/mapa_ikusi2.php?hizk=eu&zein=97  ez da zuzena gaur egun. "Hair removal salons" gaia duen orri batera bideratzen du.
Beste orri honetan ere agertzen da "Kanpo loturak" atalean: https://eu.wikipedia.org/wiki/Zerrenda%CB%90Europako_eremu_urriko_hizkuntzak
Bere garaian domeinu hau erabiliko zen eu.wikipediako artikuluetan adierazi moduan, beste orri honetan ere aurkitu dut eta https://hispanismo.cervantes.es/recursos/red-lenguas-amarauna-world-languages-network-munduko-hizkuntzen
Norbaitek baleki horrelakoetan zen egin... esteka kentzea litzateke onena edo erreferentzia bera ezabatu behar da? 
replies: text: Arratsalde on, :

text: Kasu honetan, garbi dago UNESCO etxeak hainbat hizkuntzaren izenetarako proposatzen zituen grafiak zaharkituta geratu direla erabat, euskaraz. Izan ere, geroztik Euskaltzaindiak hizkuntza horietarako guztietarako ez bada, gehien-gehienetarako behintzat arautu du euskal izena zein den. Gainera, UNESCO etxearen webgune horretako edukia lantzen aritzen zirenak borondaterik onenarekin arituko ziren, baina euskal terminologiaren arloan adituak ez zirela garbi daukat (zenbaitetan euskarari ez dagozkion forma bitxiak aukeratzen baitzituzten).

text: Beraz, Euskaltzaindiaren erreferentzia baldin badago, UNESCO etxearen erreferentzia kentzea da egokiena. Euskaltzaindiaren arau bat guztiz erreferentzia segurua da, eta Euskal Wikipedian bete beharrekoa; UNESCO etxearen testuak, berriz, zalantzan jartzekoak ditugu, behinik behin. --Xabier Armendaritz  2019-09-07, 14:33 (UTC)
thread_title:  UNESCO etxearen esteka zaharkitua
Atari eztabaida:Hezkuntza/Lehiaketak/2019/WLM

message: Ber-kontaketa automatikoa geldi dago irailaren 6tik... komentatzeagatik. --Luistxo (eztabaida) 08:24, 10 iraila 2019 (CEST)
replies: text: Bai, eskatu diot botaren arduradunari. - Theklan ·  ·  10:10, 10 iraila 2019 (CEST)
replies: text: :Badirudi Wikidatarekin egiten ari garen probak muga batzuk gainditu dituela. Momentuz gauza gehiegi editatu dituztenekin arazo bat dago. Ea konpontzerik dagoen lehiaketa amaitu aurretik. Hala ere, zuek segi lanean, sariak egongo dira! - Theklan ·  ·  19:24, 10 iraila 2019 (CEST)
thread_title:  Bota geldi 

message: Kaixo, bi gai:
*Atzo lehiketaren kontaketa kuxkuxeatzen item askotan puntuak gehitu eta kendu egiten dizkidala ikusi nuen. Horretaz ari zarete ezta? Wikidatan gehiegi editatzen duenetakoa naizelakoan nago eta gauzak beste modu batera egiterik badago, esan lasai. 
* Benetan kezkatzen nauena: Gipuzkoako ondarea wikidatan txukuntzen amaitzean artikulu batzuk egiten hasi nintzen. Aukeratzen joan nintzen dozena erditik 3-4 jada eginak zeudenaz azken momentuan ohartu nintzen. Arazoa itemaren izenburuetan dago dirudienez, ondare zerrendan modu batera daude eta Wikipedian beste batera, eta bakoitzak bere Wikidata itema du, noski. Aurkitu nituen gutxi horiek zuzendu nituen baina zenbat egongo dira horrela? Egin nituen artikulu kopururako proportzioa oso altua iruditzen zait MerZab (eztabaida) 14:38, 19 iraila 2019 (CEST)
replies: text: Honen beste adibiderik aurkitu duzu? Berez :d:Special:MergeItems erabili behar da bi item errepikatu daudela ikustean biak batzeko. Nik elementu gehienak zeuden zerrendak ikusten sortu nituen, baina badirudi ehun inguru errepikatuta egon daitezkeela. - Theklan ·  ·  19:23, 23 iraila 2019 (CEST)
thread_title:  Arazo batzuk 

message: Kaixo, berriz ere. , joan den astean Lezoko ondareko zenbait Wikipedia orri berri egin nituen baina lehiaketaren emaitzetan ez zaizkit ageri. Kategoria bereziren bat gehitu behar zaie? MerZab (eztabaida) 15:32, 23 iraila 2019 (CEST)
replies: text: Ez, nahikoa da ondare gisa izendatuta egotea Wikidatan. Esaidazu adibide bat eta begiratuko dut. - Theklan ·  ·  17:01, 23 iraila 2019 (CEST)
replies: text: : Adibidez: Lezoko frontoia edo Harrieskaileta etxea.MerZab (eztabaida) 19:07, 23 iraila 2019 (CEST)
replies: text: :: Konponduta! Lezo ez zegoen Gipuzkoaren barruan Wikidatan.- Theklan ·  ·  19:14, 23 iraila 2019 (CEST)
replies: text: ::: kasualitatea! Mila esker!MerZab (eztabaida) 19:21, 23 iraila 2019 (CEST)
thread_title:  Lezo
Eztabaida:Euskal Errugbi Liga

message: : Eusko Jaurlaritzak egindako argazkiak igo ditut Commonsera eta kategoria aldatu. Agian interesgarria da artikulua osatzeko. - Theklan ·  ·  12:41, 10 iraila 2019 (CEST)
replies: text: Eskerrikasko Theklan. - Gartxoak (eztabaida) 19:02, 11 iraila 2019 (CEST)
thread_title:  Argazki gehiago
Eztabaida:Andra Mari kaleko 14.eko etxea (Larrabetzu)

message: Kaixo . Artikuluaren edukia ez dator bat gaiarekin. Mesedez, artikulua sortu eraikinari buruz edo ezabatzea da logikoena. - Theklan ·  ·  09:33, 16 iraila 2019 (CEST)
thread_title:  Artikuluaren edukia ez dator bat
Eztabaida:Santa Barbara gotorlekua (Sara)

message: Kaixo Xabier, 
Dirudienez Sarako (Lapurdi) Santa Barbara muinoan dagoen gotorlekuari dagokion tituluan forte hitza zuen baina mugitu duzu eta gotorleku jarri.
Gotorlekua terminoaren erabilerari buruz, kontuan izan behar da oso termino orokorra dela (eta gorde behar, euskarak hitz orokor bat behar baitu inguruko hizkuntzak bezala), eta fortea, berriz, hitz zehatzagoa da eraikin mota bat adierazteko, XVI. mendetik aurrera artilleriari aurre egiteko diseinatutako gotorlekua, hain zuzen.
Hala ere, eta ildo beretik, orain fuerte hitza erabili beharko genuke, eta ez fortea, 2019ko uztailetik Euskaltzaindiak ontzat jo baitu fuerte hitza, eta bere hiztegian txertatu du. Gotorlekua, berriz, hitz orokorrago modura jarraitzen du agertzen.
Gotorleku:
iz. Gotor babesturiko lekua edo barrutia, eraso militarrei aurre egiteko eraikitzen dena. Gaztelu eta gotorlekuetan.
Fuerte:
1 adj. Heg. Beh. Bortitza, indartsua, sendoa. Ik. azkar. Gorputz handia ez daukat, baina bai zimela eta fuertea. || (Adizlagun gisa). Oihuka hasi ziren izugarri fuerte. 
2 iz. Heg. Beh. Gotorlekua. 
--Errotaburu (eztabaida) 19:15, 24 iraila 2019 (CEST)
replies: text: Kaixo, Errotaburu. Hain zuzen ere, gaur egungo hiztegi fidagarri guztietan (eta bereziki Euskaltzaindiarenean) begiratu eta gero mugitu dut artikulua. Euskaltzaindiak diosku fuerte behe mailakoa dela; ez dagokio eraikin baten izen formalari, beraz. Eta berdin Elhuyar, Zehazki eta —bereziki— Euskalterm hiztegiek ere: fuerte azaltzen bada, behe mailakotzat ematen dute (goi mailako erabilerakoa litzatekeen termino espezializatu batetik urrun), eta forteren aipamenik ere ez. Eta Euskaltermek, hain zuzen, fitxa hau dakar:

text: gotorleku, «termino normalizatua/gomendatua». Beste inolako aukerarik gabe: ez forte, ez fuerte. Eta frantsesezko forten baliokide. Beraz, hiztegietan behintzat ez dut inolako oinarririk ikusten atzera forte jartzeko, baina bai, alderantziz, gotorleku terminoari eusteko. --Xabier Armendaritz  2019-09-24, 20:20 (UTC)
thread_title:  Santa Barbara fortea / gotorlekua (Sara): fortea edo gotorlekua hitza erabiltzea
Kategoria eztabaida:PSE-EEko politikariak

message: PSE-EE, izen horrekin, 1993an sortu zen. PSE bera uste dut trantsizio garaian sortu zela, ez lehenago.
Ez naiz aditua PSOEren historian, baina esango nuke aurretik bazeudela probitzi federazioak eta omentu batean "Euskal-Nafar Federazio" bat sortu zela. Egia da, gero, guda ostean "Comité Central Socialista de Euskadi" delako Euskal Herri-mailako organo bat zuela PSOEk, baina ez dakit zein puntutaraino zen funtzionala. 
Beraz, uste dut "PSE-EEko politikariak" ez dela guztiz zuzena. nik "Euskal Herriko PSOEko politikariak" edo "Hego Euskal Herriko PSOEko politikariak" deituko nuke atal hau.--Draza Mihailovitx (eztabaida) 13:12, 29 iraila 2019 (CEST)
thread_title:  Izenburua: "PSE-EE"?
Eztabaida:Nafarroako Gobernua

message: Hemen, 2011-2014 epea ez da agertzen, zerbaitengatik? Aurreko legegintzaldia ere oso laburra da, beharbada hala izango da. -Iñaki LL (eztabaida) 22:36, 6 urria 2019 (CEST)
replies: text: Aupa !!. Artikuluaren hutsune bat besterik ez da. Datuak badituzu, sartu. Ea googleatzen zerbait topatzen dudan. Ondo izan!. -Marklar (eztabaida) 19:49, 9 urria 2019 (CEST)

text: . Oso erreza izan da.-Marklar (eztabaida) 20:11, 9 urria 2019 (CEST)
replies: text: :Oso ondo, . Orain bai, eskerrik asko -Iñaki LL (eztabaida) 08:49, 11 urria 2019 (CEST)
thread_title:  2011-2014, eta lehenago
Modulu eztabaida:Autoritate kontrola

message: Aldaketa handi bat egin dut kodean, azken aldian identifikadore asko dituzten artikuluetan ez baitzen kargatzen. Norbaitek akatsik aurkitzen badu, esan dezala, faborez. Theklan (eztabaida) 16:15, 5 martxoa 2024 (CET)
thread_title:  Aldaketa kodean
Eztabaida:Garmendia Otaola

message: Kategoria honetara gehitu dut, Beasainen kale bat duelako (argazkiko monumentua ez, kendu egin zuten), eta frankista zelako (zentsuraren arduradunetako bat). --Draza Mihailovitx (eztabaida) 02:17, 9 urria 2019 (CEST)
thread_title:  Frankisten omenezko kaleak Euskal Herrian
Eztabaida:Euskal Herriko ekonomia

message: Nire ustez bi artikulutan banatu daiteke artikulu hau: Euskal Herriko historia ekonomikoa, alde batetik, eta Euskal Herriko ekonomia, bestetik. Leheenngoan historia zati osoa izango genuke, baina zabalago. Bigarrengoan sarrera historiko labur bat (nire ustez industrializaziotik hona egiteareki nahikoa da, baina izan daiteke sakonagoa) eta, ondoren, gaur egungo egoera ekonomikoa aipatu. Zer deritzozu? - Theklan ·  ·  08:50, 4 azaroa 2019 (CET)
replies: text: Ongi iruditzen zait, , "Euskal Herriko ekonomia" luzeegi izango da, bestela.
thread_title:  Artikulua zatitu
Eztabaida:Euskal Herriko historia ekonomikoa

message: Kaixo . Artikuluan erreferentziak jarriz gero, askoz hobeto geratuko da (eta bide batez lehiaketan askoz puntu gehiago izango dituzu). - Theklan ·  ·  17:44, 4 azaroa 2019 (CET)
replies: text: Goita pixkat, ! Jarriko ditut erreferentziak, bai, ahal dudan neurrian. Bide batez, galdera bat: Auñamendi entziklopedia izan da artikulu hau idazteko erreferentzia nagusia (http://aunamendi.eusko-ikaskuntza.eus/eu/euskal-herriko-historia-ekonomikoa/ar-27415/). Erreferentzia bera 20 aldiz idatzi baino erreferentzien sailean aipamen orokor bat egitea egokiagoa da, ezta?-Kilkerra (eztabaida) 19:11, 4 azaroa 2019 (CET)
replies: text: :Berez egokiena da erreferentziatzea nondik atera diren, beraz erreferentzia behin jarri eta gero "Berrerabili" botoiari eman ahal diozu. - Theklan ·  ·  19:46, 4 azaroa 2019 (CET)
thread_title:  Erreferentziak
Eztabaida:Granadako Gerra

message: Gerraren benetako amaiera data aldatu dut (1491ko azaroaren 25a). Iruditzen zait erreferentzia ez dela ondo interpretatu. -Iñaki LL (eztabaida) 19:25, 29 azaroa 2019 (CET)
thread_title:  Gerraren amaiera
Eztabaida:Software libre

message: Orriaren hasieran mezu hau agertzen da:
"Orriari Software aske izenburua jartzea proposatu da.
Zergatia: "Aske" hitza euskaldunagoa da."
Ez dut uste "Aske" hitza "Libre" baino euskaldunagoa denik. "Libre" hitzak tradizio luze eta zabala du euskaraz. Garai eta dialekto guztietan dokumentatua dago, nahiz eta XX. mendearen lehen erdiko autore garbizaleek gutxi edo batere ez erabili.
https://www.euskaltzaindia.eus/index.php?option=com_oehberria&task=bilaketa&Itemid=413&lang=eu&query=libre
"Aske" berriz Arana Goirik sortutako neologismo bat da eta XX. mendearen hasieran hasi zen erabiltzen. Mendearen erdialdera arte "azke" aldaera zen nagusi.
https://www.euskaltzaindia.eus/index.php?option=com_oehberria&task=bilaketa&Itemid=413&lang=eu&query=aske
Orriaren hasierako mezu hori kendu egin behar litzatekeela iruditzen zait, ematen duen arrazoia ez baita egia.
--Asier Iturralde Sarasola (eztabaida) 14:40, 7 abendua 2019 (CET)
replies: text: Euskaltermen ere software libre edo kode libreko software dator. -Lainobeltz (eztabaida) 18:40, 7 abendua 2019 (CET)
thread_title:  Software libre vs aske. "Aske" hitza euskaldunagoa da?